**Jautājumi un atbildes 12.10.2022. semināram**

**“Aktualitātes pašvaldības pārvaldes uzdevumu deleģēšanā”**

|  |  |  |
| --- | --- | --- |
| **N.p.k.** | **Jautājums** | **Atbilde** |
| 1. | Vai deleģēšanas līgumā ir iespējams ietvert sankcijas par pienākumu neizpildi? | Līgumsodu kā līdzekli saistību spēka pastiprināšanai paredz Civillikums, un līgumsods tiek piemērots privāttiesiskos saistību tiesību līgumos. Tāpat arī nokavējuma procenti saskaņā ar Civillikumu var tikt piemēroti civiltiesiskiem līgumiem sakarā ar līguma izpildes nokavējumu.Deleģēšanas līgums atbilstoši Valsts pārvaldes iekārtas likuma (VPIL) 12.panta pirmās daļas 3.punktam ir publisko tiesību līgums, ko slēdz, lai nodrošinātu valsts pārvaldes funkciju efektīvu izpildi. Kaut arī VPIL 12.panta otrā daļa paredz, ka publisko tiesību līgumu noslēgšanā ņem vērā Civillikuma noteikumus, tas pamatā saprotams ar Civillikumā noteiktajiem vispārīgajiem līgumu slēgšanas nosacījumiem un līguma sastāvdaļām. Jāņem vērā, ka deleģēšanas līgumu slēdz gadījumā, ja pilnvarotā persona pārvaldes uzdevumu var veikt efektīvāk kā pašvaldība, ko pašvaldība jau ir konstatējusi pirms deleģēšanas līguma noslēgšanas. Savukārt, ja līdzēju (tajā skaitā pašvaldības) ieskatā deleģēto pārvaldes uzdevumu izpildes nodrošināšanai deleģēšanas līgumā ir nepieciešams paredzēt soda naudu, līgumsodu vai citas sankcijas, tad ir vērtējama arī deleģēšanas līguma noslēgšanas pamatotība un efektivitāte, kas šādā gadījumā ir apšaubāma, jo pašvaldība nav pārliecināta par pilnvarotās personas spējām pilnvērtīgi un savlaicīgi izpildīt deleģētos pārvaldes uzdevumus.VPIL 47.panta ceturtā daļa šajā sakarā paredz iespēju līgumu uzteikt, neievērojot uzteikuma termiņu, ja otrs līdzējs rupji pārkāpj līguma noteikumus vai arī pastāv citi svarīgi iemesli, kas neļauj turpināt līguma attiecības, kā arī VPIL 44.pants paredz zaudējumu atlīdzības kārtību deleģēšanas gadījumā, ja tādi ir radušies līdzēju saistību neizpildes rezultātā.Jāņem vērā, ka pašvaldības pienākums ir nodrošināt funkciju izpildi un šajā sakarā pārvaldes uzdevuma deleģēšana ir funkcijas izpildes forma. Ja pilnvarotā persona pilnvērtīgi neveic pārvaldes uzdevumu, funkcija netiek izpildīta, un situāciju nelabos arī apstāklis, ka pilnvarotā persona maksās līgumsodu vai soda procentus. Pašvaldībai ir jāveic nepieciešamie pasākumi, lai nodrošinātu konkrētā uzdevuma un līdz ar to funkcijas izpildi.Saistību pastiprinošu līdzekļu iekļaušana deleģēšanas līgumā nav tieši prettiesiska, taču ministrijas ieskatā tas nekādi neveicinās deleģētā pārvaldes uzdevuma izpildi. |

**Atbildes uz jautājumiem, kas tika iesūtīti pirms semināra, aicinām skatīt prezentācijā!**

**Noderīgu informāciju varat atrast arī atbildēs uz jautājumiem pie 2021. gada 29. janvāra semināra materiāliem.**